Oorsig van FamiliaOnlangse Artikels in FamiliaIndeks van Artikels in FamiliaTakbibliotekeSkakelsAktiwiteite	TuisbladCompendiumFamilia-AOnlangse Artikels in Familia
Die Verwarde Neefs Scheepers -Arina ShortDie Mahne Familie 1740 tot 1924 – Deel 1 -Theo van Wyk en Willem MahneThe De Melander and Asschenbergh Forefathers of Cape Stamvader Hermanus Johannes de Melander - Francesco Uys Rootenberg’n Genealogiese Staptog: Whitmore - Kobie van RooyenBook review: Bulletin of the Huguenot Society of SAQuarters of Jean and Gabriel le Roux of Mer - Francesco Uys Rootenberg Kontak die Webbladbestuurder Plaasaanvallers gee voor hulle is polisie wat dagga soek | Netwerk24
Deur Alet van der Walt 15 Januarie 2020 08:03
Vier mans wat hulle as polisielede voorgedoen en vals polisie-identifikasiekaarte by hulle gehad het, het drie plaaswerkers op die plaas Koffiefontein naby Rosendal in die Vrystaat aangeval.
Die vier gewapende mans het volgens brig. Sam Makhele, polisiewoordvoerder, Maandag omstreeks 22:00 op die plaas opgedaag.
Hulle het aan die drie plaaswerkers gesê hulle is van die polisie en het verneem daar is dagga in ’n stoorkamer op die plaas.
Hulle het polisie-identifikasiekaarte, wat blykbaar vervals is, aan die werkers gewys.
Die mans het ’n vrouewerker aangesê om by die kinders in die huis te bly.
Makhele sê die aanvallers het ’n vuurwapen op die mans gerig en die werkers se selfone by hulle afgeneem.
Die mans is met ’n lyfband, skoenveters en ’n T-hemp vasgebind.
Die rowers het die plaasopstal se sleutels by die plaaswerkers gevat en die stoorkamer op die plaaswerf oopgesluit.
Hulle het ’n sweismasjien, elektriese boor, elektriese verlengkoorde, ’n tweerigtingradio, beesvoer en sleutels met ’n afstandbeheertoestel gebuit.
Die rowers het per voertuig van die toneel gevlug.
Volgens inligting op ’n veiligheidsgroep is twee rooi voertuie in die omgewing gesien.
Die slagoffers se werkgewer was nie tydens die voorval op die plaas nie.
Die werkers het eers Dinsdagoggend hulp ontbied.
Die polisie versoek dat enigiemand wat met die ondersoek kan help, vir sers. Neo Dlamini by 064 156 8006 bel.
Dr. Jane Buys, veiligheids-en-risiko-analis van Vrystaat Landbou (VL), sê vergeleke met 2018 was daar in November en Desember beslis ’n toename in plaasaanvalle in die Vrystaat.
Sy sê in meer as die helfte van die gevalle is plaaswerkers die teiken.
VL sal binnekort geverifieerde syfers uitreik.
Meer oor: Rosendal | Koffiefontein | Polisie | Plaasaanvallers | Plaasaanval | Dagga